**Karjalainen** on Joensuussa ilmestyvä, sitoutumaton 6-päiväinen sanomalehti. Lehden päätoimittaja on Pasi Koivumaa (1. heinäkuuta 2008 alkaen). Edellinen päätoimittaja filosofian tohtori Pekka Mervola siirtyi *Keskisuomalaisen* päätoimittajaksi. Lehden toimitus on Noljakassa. *lähde?*

Lehden toimituksessa työskentelee 40 henkilöä. 

Lehti siirtyi tabloid-kokoon 15. maaliskuuta 2016. 

Karjalainen muuttui seitsemänpäiväiseksi sanomalehdeksi vuonna 1955. 23. huhtikuuta 2023 alkaen se ilmestyy kuutena päivänä viikossa.

*Karjalaista* julkaisee PunaMusta Media Oyj. Konserniin kuuluvia lehtiä ovat Joensuussa ilmestyvä *Karjalan Heili*, *Lieksan Lehti*, *Ylä-Karjala* (Nurmes), *Pogostan Sanomat* (Ilomantsi), *Outokummun Seutu*, *Pielisjokiseutu* (Eno ja Kontiolahti) ja *Parikkalan-Rautjärven Sanomat*. Lehtiyhtiön suurin omistaja on Laakkosen suku. Koivumaa on samalla Pohjois-Karjalan Kirjapainon lehtitoimialan johtaja. 

*Karjalainen* on perustettu vuonna 1874 nimellä *Karjalatar*. Lehti oli Kansallisen Kokoomuksen äänenkannattaja vuoteen 1994 asti. *Karjalaisen* levikkialue käsittää Pohjois-Karjalan maakunnan. Sen levikki on 44 728 kappaletta (vuonna 2011) ja lukijamäärä on 109 000 (2012). *lähde?*

Lehti on osakkaana Väli-Suomen Media Oy:ssä, joka julkaisee yhteisiä Sunnuntaisuomalainen-sivustoja yhdessä kolmen muun lehden kanssa: *Savon Sanomat*, *Keskisuomalainen* ja *Etelä-Suomen Sanomat*. Yhteistyö *Pohjalaisen* ja *Ilkan* kanssa päättyi vuoden 2013 lopussa. *lähde?*

Vastaavat päätoimittajat
------------------------

* Aukusti Vilho Rantasalo 1918
* Matti Klemola 1918–1919
* Antti Leopold Hintikka 1919–1934 (alennettiin toimitussihteeriksi)
* Arvi Tapiola 1934–1939
* Kosti Aaltonen 1939
* Matti Karjalainen 1939–1941
* Kosti Aaltonen 1941–1945
* Veikko Pekkarinen 1945–1965
* Seppo Vento 1965–1992
* Pekka Sitari 1992–2002
* Pekka Mervola 2002–2008
* Pasi Koivumaa 2008–

Vuoden urheilija -valinta ja muita maakunnallisia kilpailuja
------------------------------------------------------------

*Karjalainen* on valinnut Pohjois-Karjalan vuoden urheilijan vuodesta 1952 lähtien. 
Vuosikymmenien mittaisia lehden järjestämiä kilpailuja ovat valinnat vuoden koiraksi ja koirankasvattajaksi sekä *Karjalaisen* kalakilpailu eli kilpailu vuoden suurimmista kaloista. 
*Karjalainen* on valinnut vuodesta 2017 maakunnallisen kulttuuriteon.

Lähteet
-------

1. ↑  Levikkitrendihaku Media Audit Finland.  Arkistoitu 25.2.2017. Viitattu 25.2.2017.
2. ↑  Keijo Lehto: Suomalaisten seitsenpäiväisten sanomalehtien linjapapereiden synty ja muutos 1971–2005 (pdf)  2006. Jyväskylä:  Jyväskylän yliopisto. Viitattu 9.6.2018. Suomi
3. ↑  Sanomalehti Karjalainen irtisanoo kaksi ja lomauttaa koko toimituksen *Yle Uutiset*.  15.6.2023. Viitattu 16.6.2023.
4. ↑  Neljä maakuntalehteä ilmestyy tabloidikoossa huomisesta alkaen *www.iltalehti.fi*. Viitattu 14.3.2016. fi-FI
5. 1 2  Sanomalehti Karjalainen luopuu sunnuntain paperilehdestä *Yle Uutiset*.  22.3.2023. Viitattu 15.5.2023.
6. ↑  Pohjois-Karjalan Kirjapaino Oyj:n sivusto Pohjois-Karjalan Kirjapaino Oyj. Viitattu 26.6.2014.
7. ↑  Keijo Lehto, Aatteista arkeen, väitöskirja, s. 233
8. ↑  Jääskeläinen, Aatto & Siippainen, Matti: *Painoksia Pohjois-Karjalasta - Karjalaisen historiikki*, s. 163. Pohjois-Karjalan Kirjapaino, 2014.

Kirjallisuutta
--------------

* Vento, Seppo: *Maan ja maakunnan hyväksi. Karjalatar - Karjalainen 1874–1974.* Joensuu 1974. ISBN 951-99040-0-X.

Aiheesta muualla
----------------

* Karjalaisen verkkolehti